વિશેષ વાત કરીએ તો આદ્યશકિતની આરાધનાના પ્રથમ દિને છેલ્લા પાંચ વર્ષથી રાજકોટના રાસ રસીયા માટે રાસોત્સવનું જાજરમાન આયોજન કરતા ‘અબતક’ રજવાડી રાસ મહોત્સવમાં શકિતની ભકિતના માહોલ વચ્ચે યુવા ખેલૈયાઓ મનમૂકીને ઝૂમ્યા હતા હિન્દુ સંસ્કૃતિની પ્રાચીન પરંપરા મુજબ આયોજીત ‘અબતક’ રજવાડી રાસ મહોત્સવમાં પહેલા નોરતે જ ખેલૈયાઓએ ભાનભૂલીને ઉત્સાહ સાથે ગરબે ધૂમ્યા હતા પ્રથમ દિવસે જગદંબાની આરાધના અને આરતીથી રાસોત્સવનું ઉદઘાટન થયું હતુ આરતી બાદ અંદાજીત ૧૫૦૦થી પણ વધુ ખેલૈયાઓ ‘અબતક’ રજવાડી રાસોત્સવમાં આનંદ અને ઉત્સાહ સાથે જોડાયા હતા.